24.05.2018
Акыр иаԥсоу ашкол аушьҭымҭацәа!
24 мая 2018г. Пресс-служба Министерства образования и науки Республики Абхазия.©
Гәык-ԥсыкала ишәыдаҳныҳәалоит ашкол алгара!
11 шықәса ашкол аушьҭымҭацәа шәзы – ԥсҭазаароуп, хашҭра зқәым ахҭысқәеи агәалашәарақәеи зцу мҩоуп. Шәлахьынҵа егьа аҽаԥсахыргьы, ашкол шәара шәзын иаанхоит аиҩызареи, абзиабареи, агәыӷреи зцу ԥшьаҭыԥны.
Ишәзыԥшуп аиҭакра дуқәа, аихьӡара бзиақәа, зхы иақәиҭу, иҳазгәакьоу ҳаԥсадгьыл Аԥсны адаҟьа ҿыцқәа азаартра, ахьӡ-аԥша азышьҭыхра.
Шәыгәҭакқәа рынагӡаразы хьаҵра ҟамҵакәа шәаныла аԥсҭазаара ҿыц амҩаду. Агәра ганы ҳаҟоуп, Аԥсны аизҳазыӷьареи уи адоуҳатә мали рышьҭыхраҿы шәара шәылшарақәа шалажәгало.
Ишәылаз ауаҩра, ишәмырӡын аламыс.
Еснагь игәцаракны ишәымаз шәмилаҭ ахаҿра – аԥсуара. Ишәзеиӷьаҳшьоит аԥеиԥш бзиа, ақәҿиарақәа шәыгәҭакқәа рынагӡараҿы, алшара дуқәа.
Аԥсны шәаҵеимшны шәазыҟалааит!
Мҩамш шәықәлааит, аушьҭымҭацәа!